Br: 16-430/21-3686/2 08. jul 2021. godine

Ministarstvo poljoprivrede, šumarstva i vodoprivrede, na osnovu člana 2 Zakona o potvrđivanju Sporazuma o osnivanju Međunarodnog fonda za poljoprivredni razvoj (IFAD), („Službeni list CG - Međunarodni ugovori“, broj 13/14) u vezi sa Sporazumom o finansiranju Projekta razvoja klastera i transformacije ruralnih područja u Crnoj Gori koji je zaključen između Vlade Crne Gore i Međunarodnog fonda za poljoprivredni razvoj (IFAD), a u vezi sa realizacijom Zaključka Vlade broj 07-896 od 13.04.2017. godine, kojim je Vlada Crne Gore, zadužila Ministarstvo poljoprivrede i ruralnog razvoja, pravnog prethodnika ovog ministarstva, da se stara o realizaciji međunarodnog Projekta stvaranja klastera i transformacije ruralnih područja (RCTP), koji je finansiran od strane IFAD- a i Vlade Crne Gore, u postupku nabavke usluga nadzora građevinskih radova a u skladu predmetnim projektom, Ministarstvo poljoprivrede, šumarstva i vodoprivrede objavljuje

**P O Z I V**

**ZA PRIKUPLJANJE ISKAZIVANJA INTERESOVANJA ZA NABAVKU USLUGA STRUČNOG NADZORA NAD IZGRADNJOM/ REKONSTRUKCIJOM VODOVODNE INFRASTRUKTURE KROZ KOMPONENTU RCTP PROJEKTA ZA 2021. GODINU**

Pozivaju se pravna lica zainteresovana za obavljanje poslova stručnog nadzora nad izgradnjom/rekonstrukcijom vodovodne infrastrukture koji se finansiraju kroz međunarodni projekat “Razvoj klastera i transformacije ruralnih područja” da dostave **pismo namjere** za obavljanje predmetnih poslova.

Nabavka usluga stručnog nadzora vrši se prema pravilima Međunarodnog fonda za razvoj poljoprivrede (IFAD).

Potrebne dužnosti i ključne odgovornosti za Kompanije za nadzor građevinskih radova:

Pod nadzorom i koordinacijom građevinskog inženjera RCTP Projekta Kompanija za reviziju i nadzor će preuzeti sljedeće dužnosti i imaće sljedeće ključne odgovornosti u skladu sa Zakonom o planiranju prostora i izgradnji objekata kao i u skladu sa RCTP Projektom:

* Kontrola da li se građenje vrši u skladu sa relevantnim zakonodavstvom Crne Gore;
* Kontrola građevinskih radova svaka dva do tri dana;
* Prati napredak građevinskih radova u odnosu na dogovoreni vremenski okvir, ukazuje na vremenske prekretnice, prati tehničke specifikacije i klauzule iz Ugovora;
* Prati sprovođenje dinamičkog plana izvođača radova;
* Kontrola dokumentacije na gradilištu u skladu sa Zakonom Crne Gore;
* Kontrola kvaliteta izvedenih radova kao i kontrola primjene tehničkih propisa sa Investitorom kao i doprinos istom;
* Blagovremeno obavještava Investitora o svim problemima tokom građenja;
* Provjerava zahtjeve za privremeno plaćanje, na osnovu situacije koju dostavljaju izvođači radova i potvrđuje građevinskom inženjeru RCTP Projekta da li se plaćanje može izvršiti ili ne;
* Provjerava kvalitet i kvantiten završenih radova i daje potvrdu o završetku građevinskih radova kao i potvrdu o konačnoj naplati građevinskom inženjeru RCTP Projekta u skladu sa Zakonom Crne Gore;
* Daje potvrdu da li se može odobriti prijem radova u skladu sa Zakonom Crne Gore;
* Obavlja sve stručne konsultacije sa građevinskim inženjerom RCTP Projekta kao i sa saradnicima RCTP Projekta uključenim u izgradnju vodovodne infrastrukture;
* Obezbjeđuje svu potrebnu tehničku dokumentaciju nakon završenih radova u skladu sa Zakonom Crne Gore;
* Provjerava da li postoje dokazi o kvalitetu materijala, opreme i instalacija koji se ugrađuju;
* Dostavlja sedmične izvještaje o superviziji građevinskom inženjeru RCTP Projekta i
* Rješava i sva druga pitanja koja se pojave tokom izvođenja građevinskih radova.

Zainteresovana pravna lica uz pismo namjere dužna su da dostave dokumentaciju iz koje se utvrđuje:

* Profil kompanije uz koji se dostavlja i izvod iz CRPS-a;
* Dokaz da kompanija ima zaposlenog glavnog inženjera građevinarstva/ arhitekture;
* Dokaz da zaposlena lica u kompaniji (inženjeri) imaju licence za obavljanje poslova revizije i stručnog nadzora, traženih poslova za izgradnju vodovodne infrastrukture;
* Dokaz da pravno lice ima minimum 3 godine profesionalnog iskustva u vršenju stručnog nadzora i
* Dokaz da je pravno lice vršilo stručni nadzor na objektima koji su pod nadzorom izgrađeni u skladu sa Zakonom o planiranju prostora i izgradnji objekata.

Na osnovu pisama namjere ovo ministarstvo će odabrati tri kompanije koje su ušle u uži izbor. Za ocjenu pisama namjere primjenjuju se sljedeći kriterijumi:

- Obrazovanje i profesionalna kvalifikacija (najviše 50 bodova);

- Iskustvo u relevantnim poslovima (najviše 50 bodova);

Na osnovu dostavljenih pisama namjere, a nakon izvršene ocjene ispunjenosti uslova utvrđenih u smjernicama za izbor pravnog lica koje će obavljati poslove stručnog nadzora, Ministarstvo poljoprivrede, šumarstva i vodoprivrede uputiti će odabranim pravnim licima zahtjev za dostavljanje ponuda.

Pravna lica koja su dostavila pismo namjere, a ne bude im poslat zahtjev za dostavljanje ponude biće o tome obaviješteni pisanim putem.

Pisma namjere sa pratećom dokumentacijom dostavljaju se na adresu Ministarstva poljoprivrede, šumasrtva i vodoprivrede, Rimski trg 46, Podgorica, sa naznakom:

**NE OTVARAJ**

**pismo namjere za prikupljanje ponuda za vršenje stručnog nadzora na vodovodnoj infrastrukturi za potrebe RCTP projekta - IFAD**

Sve dodatne informacije vezane za ovaj javni poziv, zainteresovana lica mogu dobiti na mail adresu maja.vukasevic@mpsv.gov.me najkasnije do 16.07.2021. godine.

Rok za dostavljanje pisma namjere sa pratećom dokumentacijom je **23.07.2021. do 11:00h.**